150cc
150సిసి కేటగిరీలో కొత్త బైక్‌లు 
ముంబయి,జూన్‌ 25: భారత్‌ బైక్స్‌ మార్కెట్లలో 150సిసికి ఇప్పటికీ తగ్గని డిమాండ్‌ ఉంది. వీటిని ఆసరగా చేసుకుని కంపెనీలు కొత్తకొత్త బైక్‌లను విడుదల చేస్తున్నాయి. ఇప్పటికే మార్కెట్‌కు డుకాటి డ్యువో మానస్టర్‌ 797, మల్టీస్ట్రాడా950, ట్రంప్‌ స్ట్రీట్‌ ట్రిపుల్‌765, కెటిఎం 390 డ్యూక్‌ 250 డ్యూక్‌ యమాహా ఎఫ్‌జడ్‌25 వంటివి ముంచెత్తాయి. కొత్త కవాసాకి మోడల్స్‌కూడా వస్తున్నాయి. వచ్చే రెండో అర్ధసంవత్సరంలో 100 సిసినుంచి 1200సిసివరకూ బైక్‌లు రానున్నాయి. వీటన్నింటికంటే ఎక్కువగా 150సిసి బైక్‌లకు మంచి డిమాండ్‌ కనిపిస్తోంది. బజాజ్‌ పల్సర్‌ 150ఎన్‌ఎస్‌ 135నుంచి 220సిసి వరకూ మోడల్స్‌ఉన్నాయి.
వీటిలో 150 సిసి రేంజిలో మంచి డిమాండ్‌ ఉంది. 149సిసి నాలుగుస్ట్రోక్‌ ఎయిర్‌కూల్డ్‌ ఇంజన్‌తో వస్తోంది. ఎక్స్‌షోరూంధరలుగా 75వేలు చెపుతోంది. యమాహా వైజడ్‌ఎఫ్‌ ఆర్‌ 15 వి3.0 ఈ ఏడాది చివరినాటికి మార్కెట్‌కువస్తుంది. లెడ్‌హెడ్‌ ల్యాంప్‌తో పాటు 150సిసి ఇంజన్‌వివిఎ టెక్నాలజీతో వస్తోంది. 17హెచ్‌పి శక్తినిసిస్తుంది. ఎక్స్‌ షోరూంధర రూ.1.35లక్షలుగా చెపుతు న్నారు. అలాగే హీరో కంపెనీనుంచి డాన్‌ బైక్‌ 125సిసిఇంజన్‌తో వస్తోంది. అప్‌గ్రేడ్‌ చేసి 150సిసి యూనిట్‌కు వస్తుందని అంచనా.ఎక్స్‌షోరూంధరలు రూ.67వేలు గా ఉన్నాయి. 13హెచ్‌పి శక్తినిస్తుంది. ఐదుస్పీడ్‌ మాన్యువల్‌ గేర్‌బాక్స్‌తో ఉంటుంది. ఇక బజాజ్‌ కంపెనీ బాక్సర్‌ 150సిసితో తెస్తోంది. 12హెచ్‌పి శక్తితో పనిచేస్తుంది. సింగిల్‌ సిలిండర్‌ ఇంజన్‌ ఈ బైక్‌ధర ఎక్స్‌షోరూంగా రూ.70వేలుగా చెపుతున్నారు.
సుజుకికంపెనీ కొత్తగా జిఎస్‌ఎక్స్‌ ఆర్‌150ని విడుదలచేస్తోంది. బ్యాంకాక్‌ ఇంటర్నేషనల్‌ షోలో ఇప్పటికే ప్రదర్శించింది. 147.3సిసి సింగిల్‌ సిలిండర్‌ వాటర్‌కూల్డ్‌ ఇంజన్‌ ఆరుస్పీడ్‌ గేర్‌బాక్స్‌ తో వస్తోంది. ఎక్స్‌షోరూంధరలుగా 1.3లక్షలుగా కంపెనీ చెపుతోంది. కొత్తగా వస్తున్న ఈ బైక్‌లన్నింటికీ ఎల్‌ఇడి హెడ్‌ల్యాంప్‌, ఎల్‌సిడి ఇన్‌స్ట్రుమెంట్‌ క్లస్టర్‌, కీలెస్‌ ఇగ్నిషన్‌,ఈజీస్టార్ట్‌ పద్దతుల్లో వస్తున్నాయి. మొత్తం 100 నుంచి 131 కిలోల బరువుతో ఈ బైక్‌లు యువతను ఎక్కువ ఆకర్షిస్తాయనడంలో ఎటువంటి సందేహంలేదు.